CELEX: 22016D1285
Language: lt
Date: 1430352000000
Title: 2015 m. balandžio 30 d. EEE jungtinio komiteto sprendimas Nr. 102/2015, kuriuo iš dalies keičiamas EEE susitarimo X priedas (Bendrosios paslaugos) ir 31 protokolas (dėl bendradarbiavimo konkrečiose srityse, nesusijusiose su keturiomis laisvėmis) [2016/1285]

4.8.2016   
               
               
                  LT
               
               
                  Europos Sąjungos oficialusis leidinys
               
               
                  L 211/55
               
            EEE JUNGTINIO KOMITETO SPRENDIMAS
      Nr. 102/2015
      2015 m. balandžio 30 d.
      kuriuo iš dalies keičiamas EEE susitarimo X priedas (Bendrosios paslaugos) ir 31 protokolas (dėl bendradarbiavimo konkrečiose srityse, nesusijusiose su keturiomis laisvėmis) [2016/1285]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:
      
                  (1)
               
               
                  į EEE susitarimą turi būti įtrauktas 2012 m. spalio 25 d. Europos Parlamento ir Tarybos reglamentas (ES) Nr. 1024/2012 dėl administracinio bendradarbiavimo per Vidaus rinkos informacinę sistemą, kuriuo panaikinamas Komisijos sprendimas 2008/49/EB (1);
               
            
                  (2)
               
               
                  į EEE susitarimą įtrauktas Komisijos sprendimas 2008/49/EB (2) panaikinamas Reglamentu (ES) Nr. 1024/2012, todėl nuoroda į Sprendimą 2008/49/EB iš EEE susitarimo turėtų būtų išbraukta;
               
            
                  (3)
               
               
                  todėl EEE susitarimo X priedas ir 31 protokolas turėtų būti atitinkamai iš dalies pakeisti,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo X priede po 2d punkto (Komisijos įgyvendinimo sprendimas 2014/287/ES) įterpiamas šis punktas:
      
         
                     „3.
                  
                  
                     
                        32012 R 1024: 2012 m. spalio 25 d. Europos Parlamento ir Tarybos reglamentas (ES) Nr. 1024/2012 dėl administracinio bendradarbiavimo per Vidaus rinkos informacinę sistemą, kuriuo panaikinamas Komisijos sprendimas 2008/49/EB (OL L 316, 2012 11 14, p. 1.).
                     Reglamento nuostatos šio Susitarimo tikslais pritaikomos taip:
                     
                                 a)
                              
                              
                                 žodžiai „Sutarties dėl Europos Sąjungos veikimo (SESV) 26 straipsnio 2 dalyje“ ir „SESV 26 straipsnio 2 dalyje“ pakeičiami žodžiais „EEE susitarimo 1 straipsnio 2 dalies a–d punktuose“.
                              
                           
                                 b)
                              
                              
                                 žodžiai „Sąjungos aktai“ pakeičiami žodžiais „į EEE susitarimą įtraukti Sąjungos aktai“.“
                              
                           
               
      2 straipsnis
      EEE susitarimo 31 protokolo 17 straipsnio 6 dalies b punkto antros įtraukos tekstas (Komisijos sprendimas 2008/49/EB) išbraukiamas.
      3 straipsnis
      
         Europos Sąjungos oficialiojo leidinio EEE priede skelbtinas Reglamento (ES) Nr. 1024/2012 tekstas islandų ir norvegų kalbomis yra autentiškas.
      4 straipsnis
      Šis sprendimas įsigalioja 2015 m. gegužės 1 d., jei pateikti visi pranešimai pagal EEE susitarimo 103 straipsnio 1 dalį (*).
      5 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. balandžio 30 d.
         
            
               EEE jungtinio komiteto vardu
            
            
               Pirmininkas
            
            Gianluca GRIPPA
         
      
      
         (1)  OL L 316, 2012 11 14, p. 1.
      
         (2)  OL L 13, 2008 1 16, p. 18.
      
         (*)  Konstituciniai reikalavimai nurodyti.